2023

**ΠΑΡΑΡΤΗΜΑ ΙV**

**Σύστημα Διαχείρισης και Ελέγχου (ΣΔΕ)**

**Οριζόντιων Θεμάτων**

**ΣΣ ΚΑΠ 2023-2027**

Παράρτημα IV.1

Τεχνική Βοήθεια

ΣΣ ΚΑΠ 2023-2027

# Περιεχόμενα Παραρτήματος IV.1 Τεχνιή Βοήθεια

[Περιεχόμενα 1](#_Toc135303494)

[Εισαγωγή 2](#_Toc135303495)

[Κεφάλαιο 1: Διαδικασίες διαχείρισης αιτήσεων στήριξης 3](#_Toc135303496)

[Διαδικασία 1.1: Έκδοση πρόσκλησης 3](#_Toc135303497)

[Διαδικασία 1.2: Υποβολή αίτησης στήριξης 3](#_Toc135303498)

[Διαδικασία 1.3: Διοικητικός έλεγχος αιτήσεων στήριξης 4](#_Toc135303499)

[Διαδικασία 1.4: Ένταξη πράξεων 4](#_Toc135303500)

[Διαδικασία 1.5: Τροποποίηση ενταγμένων πράξεων 5](#_Toc135303501)

[Κεφάλαιο 2: Διαδικασίες διαχείρισης αιτήσεων πληρωμής και ελέγχου 6](#_Toc135303502)

[Διαδικασία 2.1: Υποβολή πληρωμής 6](#_Toc135303503)

[Διαδικασία 2.2: Διοικητικός έλεγχος και έγκριση αιτήσεων πληρωμής 6](#_Toc135303504)

[Κεφάλαιο 3. Διαδικασίες Ολοκλήρωσης Πράξεων Τεχνικής Βοήθειας 7](#_Toc135303505)

[Διαδικασία 3.1: Ολοκλήρωση πράξης 7](#_Toc135303506)

# Εισαγωγή

Σκοπός και πεδίο εφαρμογής ΣΔΕ

To Σύστημα Διαχείρισης Ελέγχου (ΣΔΕ), σύμφωνα με τον ορισμό του άρθρου 2 παρ. 34 του Νόμου 4914/2022, περιλαμβάνει το πλαίσιο κανόνων και διαδικασιών που πρέπει να εφαρμόζονται με βάση το εφαρμοστέο δίκαιο για τη χρηστή δημοσιονομική διαχείριση των πόρων και την υλοποίηση των πράξεων, καθώς και τις διοικητικές αρχές που έχουν οριστεί ως αρμόδιες για τη διαχείριση και τον έλεγχο του ΣΣ ΚΑΠ, οι οποίες βρίσκονται σε αλληλεξάρτηση και είναι διαρθρωμένες με συγκεκριμένη οργανωτική δομή.

Πεδίο εφαρμογής της Τεχνικής Βοήθειας

Η Τεχνική Βοήθεια (ΤΒ) αφορά δράσεις προετοιμασίας, διαχείρισης, παρακολούθησης, αξιολόγησης, διοικητικής υποστήριξης, δικτύωσης, ελέγχων, ενημέρωσης, πληροφόρησης και δημοσιότητας κ.α.. Οι ανωτέρω δράσεις επιτυγχάνονται ενδεικτικά με τις ακόλουθες ενέργειες:

* Εκπόνηση μελετών – εμπειρογνωμοσυνών – ερευνών
* Πληροφοριακά Συστήματα λοιπές ενέργειες τεχνικής υποστήριξης
* Γενικές Υποστηρικτικές ενέργειες
* Ενέργειες Αξιολόγησης
* Δράσεις ελέγχων
* Κατάρτιση των εμπλεκομένων φορέων του ΣΣ ΚΓΠ
* Επικοινωνία, Προβολή και Πληροφόρηση
* Υπηρεσίες Συμβούλων

Προ-απαιτούμενες ενέργειες

Για την υλοποίηση των διαδικασιών του παρόντος απαιτούνται οι παρακάτω ενέργειες:

* Η έκδοση/επικαιροποίηση απόφασης από τον Υπουργό Ανάπτυξης και Επενδύσεων στην οποία καθορίζονται οι διαδικασίες κατάρτισης, έγκρισης και υλοποίησης προγραμμάτων τεχνικής βοήθειας, διαδικασίες δημιουργίας και διατήρησης καταλόγων προμηθευτών για την ανάθεση και υλοποίηση ενεργειών Τεχνικής Βοήθειας.
* Η έκδοση του ετήσιου προγράμματος Τεχνικής Βοήθειας της ΕΥΔ ΣΣ ΚΑΠ.
* Η έκδοση αποφάσεων ορισμού Ενδιάμεσων Φορέων (ΕΦ) των παραπάνω παρεμβάσεων και ανάθεση καθηκόντων σε αυτούς, σύμφωνα με το Άρθρο 63 παρ.5 και το άρθρο 13 παρ. 15 του Ν.4914/2022, όπως ισχύει κάθε φορά και όπου απαιτείται.

## Κεφάλαιο 1: Διαδικασίες διαχείρισης αιτήσεων στήριξης

### Διαδικασία 1.1: Έκδοση πρόσκλησης

Περιγραφή Διαδικασίας

Η ΕΥΔ ΣΣ ΚΑΠ εκδίδει πρόσκληση προς τους δυνητικούς δικαιούχους Τεχνικής Βοήθειας για την υποβολή αιτήσεων στήριξης. Η πρόσκληση υπογράφεται από το αρμόδιο όργανο που προΐσταται της ΕΥΔ ΣΣ ΚΑΠ. Η πρόσκληση είναι ανοιχτή και ο κάθε δυνητικός δικαιούχος δύναται να υποβάλλει αίτηση στήριξης σύμφωνα με όσα περιγράφονται στην εν λόγω πρόσκληση.

Η πρόσκληση απευθύνεται σε δυνητικούς δικαιούχους όπως οι Ειδικές Υπηρεσίες Διαχείρισης και Εφαρμογής του ΣΣ ΚΑΠ, ο ΟΠΕΚΕΠΕ, η ΜΟΔ ΑΕ και οι Ενδιάμεσοι Φορείς.

Δημοσίευση πρόσκλησης

Η πρόσκληση αναρτάται στο πρόγραμμα «ΔΙΑΥΓΕΙΑ», στην ιστοσελίδα του ΥπΑΑΤ και της ΕΥΔ ΣΣ ΚΑΠ.

### Διαδικασία 1.2: Υποβολή αίτησης στήριξης

Περιγραφή Διαδικασίας

Οι δυνητικοί δικαιούχοι υποβάλλουν αιτήσεις στήριξης σύμφωνα με τα προβλεπόμενα στην αντίστοιχη πρόσκληση.

Το περιεχόμενο της αίτησης στήριξης περιλαμβάνει ενδεικτικά:

* Στοιχεία δυνητικού δικαιούχου
* Περιγραφή φυσικού αντικειμένου
* Απαιτούμενα δικαιολογητικά

Υποβολή αίτησης σε κατάλληλο πληροφοριακό σύστημα

Οι αιτήσεις στήριξης υποβάλλονται από τον δυνητικό δικαιούχο, σύμφωνα με τους όρους της πρόσκλησης, σε κατάλληλο πληροφοριακό σύστημα το οποίο διασυνδέεται με το ΟΠΣ ΚΑΠ.

### Διαδικασία 1.3: Διοικητικός έλεγχος αιτήσεων στήριξης

Η ΕΥΔ ΣΣ ΚΑΠ αξιολογεί τις αιτήσεις στήριξης που έχουν υποβληθεί σύμφωνα με όσα περιγράφονται στην σχετική πρόσκληση.

Ο κάθε δυνητικός δικαιούχος ενημερώνεται για το αποτέλεσμα της αξιολόγησης μέσω του κατάλληλου πληροφοριακού συστήματος ή με κάθε άλλο πρόσφορο μέσο, με ευθύνη της ΕΥΔ ΣΣ ΚΑΠ.

Υποβολή ενδικοφανών προσφυγών επί των αποτελεσμάτων

Οι δυνητικοί δικαιούχοι που υπέβαλαν αιτήσεις στήριξης δύνανται να υποβάλουν ενδικοφανή προσφυγή κατά́ των αποτελεσμάτων της αξιολόγησης, εντός προκαθορισμένης ημερομηνίας που προβλέπεται στην σχετική πρόσκληση.

Τα αποτελέσματα εξέτασης των ενδικοφανών προσφυγών κοινοποιούνται ηλεκτρονικά στους δυνητικούς δικαιούχους με ευθύνη της ΕΥΔ ΣΣ ΚΑΠ.

### Διαδικασία 1.4: Ένταξη πράξεων

Περιγραφή Διαδικασίας

Για τις αιτήσεις που επιλέχθηκαν προς στήριξη εκδίδεται απόφαση ένταξης πράξεων η οποία αναρτάται στο πρόγραμμα «ΔΙΑΥΓΕΙΑ» στην ιστοσελίδα του ΥπΑΑΤ και της ΕΥΔ ΣΣ ΚΑΠ.

Η απόφαση ένταξης πράξεων τροποποιείται σε κάθε επόμενη συμπερίληψη νέων αιτήσεων στήριξης και ενημερώνεται παράλληλα το ΠΔΕ(Πρόγραμμα Δημοσίων Επενδύσεων) με ευθύνη της ΕΥΔ ΣΣ ΚΑΠ.

Μετά την έκδοση των αποφάσεων ένταξης και την εγγραφή της κάθε πράξης στο ΠΔΕ, οι δικαιούχοι προβαίνουν στις διαδικασίες ανάθεσης και υλοποίησης των έργων έτσι όπως περιγράφονται στις σχετικές αποφάσεις ένταξης και σύμφωνα με το θεσμικό πλαίσιο που διέπει τις δημόσιες συμβάσεις και την Τεχνική Βοήθεια.

### Διαδικασία 1.5: Τροποποίηση ενταγμένων πράξεων

#### Περιγραφή Διαδικασίας

Οι δικαιούχοι έχουν δικαίωμα υποβολής αίτησης τροποποίησης σύμφωνα με τα όσα ορίζονται στην πρόσκληση. Η αίτηση τροποποίησης υποβάλλεται από τον δικαιούχο στο πληροφοριακό σύστημα. Η ΕΥΔ ΣΣ ΚΑΠ ελέγχει και αξιολογεί προς έγκριση ή απόρριψη το αίτημα τροποποίησης.

#### Καταχώριση στο πληροφοριακό σύστημα

Οι εντάξεις πράξεων καταχωρίζονται στο πληροφοριακό σύστημα ΟΠΣ ΚΑΠ.

## Κεφάλαιο 2: Διαδικασίες διαχείρισης αιτήσεων πληρωμής και ελέγχου

### Διαδικασία 2.1: Υποβολή πληρωμής

Περιγραφή Διαδικασίας

Οι δικαιούχοι των ενταγμένων πράξεων υποβάλλουν αίτηση πληρωμής εντός των προβλεπόμενων στην εγκύκλιο οδηγιών του ΟΠΕΚΕΠΕ για τη διαδικασία πληρωμής της Τεχνικής Βοήθειας στο πληροφοριακό σύστημα.

Η αίτηση πληρωμής ανάλογα με το αντικείμενο και σύμφωνα με τα οριζόμενα της εγκυκλίου, συνοδεύεται με τα απαιτούμενα δικαιολογητικά και παραστατικά και υποβάλεται στον φορέα που ορίζεται σε αυτήν.

### Διαδικασία 2.2: Διοικητικός έλεγχος και έγκριση αιτήσεων πληρωμής

Περιγραφή Διαδικασίας

Ο ΟΠΕΚΕΠΕ ή ο Φορέας στον οποίο έχει εκχωρηθεί η αρμοδιότητα διενεργεί διοικητικό έλεγχο της αίτησης πληρωμής που υποβάλλεται από τον δικαιούχο αναγνωρίζει και εκκαθαρίζει τις δαπάνες σύμφωνα με τα οριζόμενα στην εγκύκλιο οδηγιών για την πληρωμή της Τεχνικής Βοήθειας.

Οι εγκρίσεις διάθεσης πίστωσης εκδίδονται από την ΕΥΔ ΣΣ ΚΑΠ.

## Κεφάλαιο 3. Διαδικασίες Ολοκλήρωσης Πράξεων Τεχνικής Βοήθειας

### Διαδικασία 3.1: Ολοκλήρωση πράξης

Περιγραφή Διαδικασίας

Με την ολοκλήρωση του φυσικού και οικονομικού αντικειμένου της πράξης ο δικαιούχος αποστέλλει στην ΕΥΔ ΣΣ ΚΑΠ βεβαίωση ολοκλήρωσης της πράξης με επισυναπτόμενο το τεχνικό δελτίο.

Η ΕΥΔ ΣΣ ΚΑΠ λαμβάνοντας υπόψη την βεβαίωση ολοκλήρωσης της πράξης καθώς και άλλων απαραίτητων στοιχείων εκδίδει την απόφαση ολοκλήρωσης πράξης.

Στην απόφαση ολοκλήρωσης της πράξης επισυνάπτεται η ανωτέρω βεβαίωση ολοκλήρωσης με το τελικό τεχνικό δελτίο και ενημερώνεται παράλληλα το πρόγραμμα δημόσιων επενδύσεων ΠΔΕ.

Καταχώρηση στο πληροφοριακό σύστημα

Οι αποφάσεις ολοκλήρωσης των πράξεων καταχωρίζονται στο πληροφοριακό σύστημα.

Παράρτημα IV.2

Οριζόντια Θέματα

ΣΣ ΚΑΠ 2023-2027

Περιεχόμενα Παραρτήματος IV.2 Οριζόντια Θέματα

[Περιεχόμενα 0](#_Toc140518288)

[ΤΙΤΛΟΣ I Εποπτεία εφαρμογής Συστήματος Διαχείρισης και Ελέγχου 1](#_Toc140518289)

[Διαδικασία I.1.1 Παρακολούθηση της πορείας υλοποίησης των καθηκόντων που έχουν ανατεθεί στους ΕΦ 2](#_Toc140518290)

[Διαδικασία I.1.2 Έλεγχοι Εποπτείας Φορέων Διαχείρισης από την ΕΥΔ ΣΣ ΠΑΑ 4](#_Toc140518291)

[ΤΙΤΛΟΣ II Οριζόντια Θέματα 6](#_Toc140518292)

[Διαδικασία II.1.1 Συμμόρφωση με τον Χάρτη των Θεμελιωδών Δικαιωμάτων της ΕΕ 6](#_Toc140518293)

[Διαδικασία II.1.2 Κοινοποίηση των δεδομένων και των στατιστικών ελέγχου βάσει του Άρθρου 9 του Καν. ΕΕ 2021/2116 7](#_Toc140518294)

[Διαδικασία II.1.3 Διαδικασία εφαρμογής Δημοσιονομικών Διορθώσεων – Ανάκτηση αχρεωστήτως καταβληθέντων ποσών 8](#_Toc140518295)

[Διαδικασία II.1.4 Μέτρα πρόληψης και καταπολέμησης της απάτης 9](#_Toc140518296)

[Διαδικασία II.1.5 Καταγγελίες, Σύγκρουση συμφερόντων 11](#_Toc140518297)

[Διαδικασία II.1.6 Σύγκρουση συμφερόντων 12](#_Toc140518298)

[Διαδικασία II.1.7 Διαδικασία κοινοποίησης παρατυπιών στην OLAF 13](#_Toc140518299)

[ΤΙΤΛΟΣ III Χρηματοδοτικά μέσα 14](#_Toc140518300)

[Διαδικασία III.1.1 Διαχείρισης Χρηματοδοτικών Μέσων 16](#_Toc140518301)

# Εποπτεία εφαρμογής Συστήματος Διαχείρισης και Ελέγχου

Η Ειδική Υπηρεσία Διαχείρισης του ΣΣ ΚΑΠ 2023-2027, σύμφωνα και με το άρθρο 12 παρ.2 του ν. 4914/2022, είναι υπεύθυνη για τη διαχείριση και υλοποίηση του ΣΣ ΚΑΠ 2023-2027 και αποτελεί την αρμόδια αρχή για την εποπτεία της ορθής εφαρμογής του Συστήματος Διαχείρισης και Ελέγχου. Ακόμα και στις περιπτώσεις όπου ανατίθενται καθήκοντα σε Ενδιάμεσους Φορείς (ΕΦ) η ΕΥΔ ΣΣ ΚΑΠ 2023-2027 διατηρεί την πλήρη ευθύνη για την αποδοτικότητα και αρτιότητα της διαχείρισης και εκτέλεσης των καθηκόντων αυτών.

Ο Οργανισμός Πληρωμών & Ελέγχου Κοινοτικών Ενισχύσεων Προσανατολισμού & Εγγυήσεων (ΟΠΕΚΕΠΕ), σύμφωνα και με το άρθρο 16 παρ. 2 του v. 4914/2022, είναι υπεύθυνος για τη διαχείριση και τον έλεγχο των δαπανών που πραγματοποιούνται στο πλαίσιο υλοποίησης του ΣΣ ΚΑΠ 2023-2027.

Στο πλαίσιο αυτό θεσπίζεται σύστημα εποπτείας εφαρμογής του Συστήματος Διαχείρισης και Ελέγχου (ΣΔΕ) το οποίο αφορά:

* 1. στην παρακολούθηση της πορείας υλοποίησης των καθηκόντων που έχουν ανατεθεί στους ΕΦΔ σε συνεχή βάση και
	2. στη διενέργεια ελέγχων εποπτείας

για την εξακρίβωση και διασφάλιση της ορθότητας και κανονικότητας υλοποίησης του ΣΣ ΚΑΠ 2023-2027.

### Παρακολούθηση της πορείας υλοποίησης των καθηκόντων που έχουν ανατεθεί στους ΕΦ

#### Σκοπός

Σκοπός της διαδικασίας είναι η διασφάλιση ορθής εφαρμογής του ΣΔΕ από τους φορείς, στους οποίους ανατίθενται καθήκοντα από την ΕΥΔ ΣΣ ΚΑΠ ή/και τον ΟΠΕΚΕΠΕ.

#### Περιγραφή Διαδικασίας

Η Ειδική Υπηρεσία Διαχείρισης Στρατηγικού Σχεδίου Κοινής Αγροτικής Πολιτικής (ΕΥΔ ΣΣ ΚΑΠ) ή/και η Ειδική Υπηρεσία Εφαρμογής Παρεμβάσεων Αγροτικής Ανάπτυξης (ΕΥΕ ΠΑΑ) ή/και η Ειδική Υπηρεσία Εφαρμογής Άμεσων Ενισχύσεων και Τομεακών Παρεμβάσεων (ΕΥΕ ΑΕΤΠ) παρακολουθεί την πορεία υλοποίησης των καθηκόντων που έχουν ανατεθεί στους ΕΦ. Στο πλαίσιο αυτό, επεξεργάζεται σε τριμηνιαία βάση τα στοιχεία προόδου των εκχωρούμενων παρεμβάσεων/υπο-παρεμβάσεων/δράσεων μέσω αναφορών από το ΟΠΣΚΑΠ και όποιο άλλο πληροφοριακό σύστημα χρησιμοποιείται για τη διαχείριση των αιτήσεων στήριξης και πληρωμής. Στις αναφορές αυτές αποτυπώνεται ο ρυθμός υλοποίησης των διαφορετικών τύπων πράξεων και η εφαρμογή ή και η ολοκλήρωση του επιπέδου της κάθε διαδικασίας διαχείρισης.

Επιπλέον, δύναται να ζητά από τον ΕΦ, την αποστολή αναφορών για την πορεία των ενεργειών. Στις εν λόγω αναφορές, ο ΕΦ παραθέτει επαρκή τεκμηρίωση των ενεργειών του, αιτιολόγηση ενδεχόμενων αποκλίσεων από τα καθήκοντα που του έχουν ανατεθεί και τα μέτρα που έλαβε για την αντιμετώπισή τους. Επιπλέον, οφείλει να αναφέρει τυχόν προβλήματα που ανέκυψαν κατά τη διαχείριση και υλοποίηση των πράξεων και προτάσεις αντιμετώπισής τους.

Η ΕΥΔ ΣΣ ΚΑΠ ή/και η ΕΥΕ ΠΑΑ ή/και ΕΥΕ ΑΕΤΠ, επιβεβαιώνει την ορθότητα των διοικητικών ελέγχων επί των αιτήσεων στήριξης που έχει διενεργήσει ο ΕΦ, επαναλαμβάνοντας τους εν λόγω ελέγχους σε κατάλληλο δείγμα. Το δείγμα θα πρέπει να είναι αντιπροσωπευτικό όλων των τυχόν διαφορετικών παρεμβάσεων/υπο-παρεμβάσεων/δράσεων που περιλαμβάνονται στην αντίστοιχη πρόσκληση. Οι αιτήσεις στήριξης για τις οποίες επαναλαμβάνεται ο διοικητικός έλεγχος επιλέγονται τυχαία. Η επανάληψη των διοικητικών ελέγχων μπορεί να περιλαμβάνει και επιτόπια επίσκεψη.

Ο ΟΠΕΚΕΠΕ επιβεβαιώνει την ορθότητα των διοικητικών ελέγχων επί των αιτήσεων πληρωμής που έχει διενεργήσει ο ΕΦ, επαναλαμβάνοντας τους εν λόγω ελέγχους σε κατάλληλο δείγμα αιτήσεων πληρωμής. Το ποσοστό του δείγματος καθορίζεται στο θεσμικό πλαίσιο ή σε σχετική εγκύκλιο του ΟΠΕΚΕΠΕ. Το δείγμα θα πρέπει να είναι αντιπροσωπευτικό όλων των τυχόν διαφορετικών παρεμβάσεων/υπο-παρεμβάσεων/δράσεων που περιλαμβάνονται στην αντίστοιχη πρόσκληση. Οι αιτήσεις πληρωμής για τις οποίες επαναλαμβάνεται ο διοικητικός έλεγχος επιλέγονται τυχαία.

Η ΕΥΔ ΣΣ ΚΑΠ ή/και η ΕΥΕ ΠΑΑ ή/και ΕΥΕ ΑΕΤΠ, ανάλογα µε τις αποκλίσεις που διαπιστώνει ως προς την πρόοδο υλοποίησης των πράξεων, την αιτιολόγησή τους, αλλά και αποκλίσεις ή αδυναμίες στην εφαρμογή των διαδικασιών διαχείρισης και ελέγχου ή των καθηκόντων, δύναται να προβεί σε ενέργειες υποστήριξης του ΕΦ ή και να του προτείνει τη λήψη διορθωτικών μέτρων εντός συγκεκριμένων προθεσμιών. Η ΕΥΔ ΣΣ ΚΑΠ ή/και η ΕΥΕ ΠΑΑ ή/και ΕΥΕ ΑΕΤΠ τηρεί σε αρχείο τις αναφορές και τα αποτελέσματα της επεξεργασίας των στοιχείων.

### Έλεγχοι Εποπτείας Φορέων Διαχείρισης από την ΕΥΔ ΣΣ ΠΑΑ

#### Σκοπός

Κατά τους ελέγχους αυτούς εξετάζεται η υλοποίηση των υποχρεώσεων του Φορέα στην έδρα του και διενεργούνται επιτόπιες επισκέψεις σε δικαιούχους προκειμένου να ελεγχθεί η ορθή εκτέλεση του ΣΔΕ σε όλα τα στάδια σε σχέση με τα καθήκοντα που ανατίθενται.

Οι έλεγχοι εποπτείας έχουν σκοπό:

1. την έγκαιρη διαπίστωση προβλημάτων πριν αυτά διογκωθούν και την εφαρμογή διορθωτικών κινήσεων για την επίλυσή τους.

2. τον εντοπισμό των κύριων παραγόντων που επηρεάζουν τα αποτελέσματα της λειτουργίας του Συστήματος Διαχείρισης και Ελέγχου του ΣΣ ΚΑΠ 2023-2027 διασφαλίζοντας την ορθή λειτουργία του.

3. τη διερεύνηση και αξιολόγηση της επίδοσης διαδικασιών και μεθόδων καθώς και της ορθής και αποτελεσματικής εφαρμογής των εκχωρηθέντων παρεμβάσεων/υπο-παρεμβάσεων/δράσεων του ΣΣ ΚΑΠ 2023-2027.

Οι έλεγχοι εποπτείας διενεργούνται από την ΕΥΔ ΣΣ ΚΑΠ ή/και τον ΟΠΕΚΕΠΕ ή/και τους ΕΦ που τους έχουν αναθέσει καθήκοντα, καθώς και σε φορείς που συνεπικουρούν το έργο τους, για τον έλεγχο και την παρακολούθηση των υποχρεώσεών τους όπως αυτές περιγράφονται αναλυτικά στις αποφάσεις ορισμού ΕΦ και ανάθεσης καθηκόντων σε αυτούς.

 Για την επιλογή των ελεγχόμενων παρεμβάσεων/υπο-παρεμβάσεων/δράσεων, καθώς και των ελεγχόμενων ΕΦ λαμβάνονται υπόψη τα ακόλουθα:

* Ευρήματα από τους επιτόπιους και τους εκ των υστέρων ελέγχους
* Ευρήματα από την παρακολούθηση
* Καθυστερήσεις και προβλήματα από την υλοποίηση των παρεμβάσεων/υπο-παρεμβάσεων/δράσεων
* Πραγματοποίηση ελέγχων στο σύνολο κατά το δυνατόν των παρεμβάσεων/υπο-παρεμβάσεων/δράσεων

#### Προετοιμασία και διενέργεια ελέγχων εποπτείας

Για τη διενέργεια του ελέγχου συμπληρώνονται ειδικά ερωτηματολόγια βάσει των οποίων συντάσσεται και η έκθεση ελέγχου. Μετά το πέρας του ελέγχου τα ερωτηματολόγια υπογράφονται από τους εκπροσώπους των ελεγχθέντων Φορέων, τους δικαιούχους και τους ελεγκτές και τηρούνται στο αρχείο της ΕΥΔ ΣΣ ΚΑΠ 2023-2027.

1. Έκθεση ελέγχου εποπτείας

Μετά και την ολοκλήρωση του ελέγχου συντάσσεται έκθεση ελέγχου εποπτείας. Η έκθεση διαβιβάζεται στους ελεγχόμενους φορείς και στα λοιπά αρμόδια όργανα. Σε περίπτωση ευρημάτων σε δικαιούχους πράξεων απόσπασμα της έκθεσης δύναται να διαβιβάζεται/επιδίδεται και σε αυτούς.

1. Κυρώσεις / Ανακτήσεις

Οι εκθέσεις, στην περίπτωση που έχουν ευρήματα, θα καταλήγουν σε απαίτηση συμμόρφωσης ή κυρώσεις για τους φορείς και σε απαίτηση συμμόρφωσης ή κυρώσεις ή ανακτήσεις στους δικαιούχους.

Εφόσον από το πόρισμα της έκθεσης ελέγχου διαπιστωθούν αδυναμίες ή ελλείψεις στις υποχρεώσεις των Φορέων και ανάλογα µε το μέγεθος και τη σπουδαιότητα του προβλήματος, οι ελεγχθέντες Φορείς προβαίνουν στις απαραίτητες ενέργειες για την αντιμετώπιση των προβλημάτων, λαμβάνοντας τα κατάλληλα διορθωτικά μέτρα.

Εφόσον η ΕΥΔ ΣΣ ΚΑΠ ή/και ο ΟΠΕΚΕΠΕ διαπιστώσουν αδυναμίες ή ελλείψεις στη διαχείριση και στον έλεγχο των πράξεων ή στην εκτέλεση των καθηκόντων και ανάλογα µε το μέγεθος και τη σπουδαιότητα του προβλήματος προβαίνουν στις απαραίτητες ενέργειες για την αντιμετώπιση των προβλημάτων, προτείνοντας τα κατάλληλα διορθωτικά μέτρα.

Στην περίπτωση που ο ΕΦ δεν υλοποιήσει τα απαιτούμενα διορθωτικά μέτρα εντός της περιόδου συμμόρφωσης, η ΕΥΔ ΣΣ ΚΑΠ ή ο ΟΠΕΚΕΠΕ δύναται να εισηγηθούν την ανάκληση ή τροποποίηση των όρων της απόφασης ορισμού ΕΦ και ανάθεσης καθηκόντων σε αυτόν.

# Οριζόντια Θέματα

### Συμμόρφωση με τον Χάρτη των Θεμελιωδών Δικαιωμάτων της ΕΕ

#### Περιγραφή Διαδικασίας

Για τις παρεμβάσεις του ΣΣ ΚΑΠ θα πρέπει να υπάρχει συμμόρφωση με τον Χάρτη των Θεμελιωδών Δικαιωμάτων της Ευρωπαϊκής Ένωσης, όπως προκύπτει από το άρθρο 9 παρ. 1 του Καν (ΕΕ) 2021/2115 και να γίνεται έλεγχος για εκπλήρωση της συμμόρφωσης αυτής.

### Κοινοποίηση των δεδομένων και των στατιστικών ελέγχου βάσει του Άρθρου 9 του Καν. ΕΕ 2021/2116

#### Περιγραφή Διαδικασίας

Μέχρι τις 15 Ιουλίου κάθε έτους ο Οργανισμός Πληρωμών (ΟΠΕΚΕΠΕ) σε συνεργασία με την ΕΥΔ ΣΣ ΚΑΠ αποστέλλει στην Επιτροπή έκθεση που καλύπτει τα δεδομένα και τις στατιστικές ελέγχου και περιλαμβάνει τα αποτελέσματα των ελέγχων που διενεργήθηκαν το προηγούμενο ημερολογιακό έτος.

Τα στοιχεία και το περιεχόμενο της έκθεσης καθορίζονται κυρίως από το άρθρο 9 του Καν. (ΕΕ) 809/2014 (όπως τροποποιείται και ισχύει κάθε φορά).

### Διαδικασία εφαρμογής Δημοσιονομικών Διορθώσεων – Ανάκτηση αχρεωστήτως καταβληθέντων ποσών

#### Περιγραφή Διαδικασίας

Αφορά στα έσοδα από πρόστιμα, διοικητικές κυρώσεις, επιστροφή παρανόμως ή αχρεωστήτως καταβληθέντων ποσών κατά την έννοια του άρθρο 42 του ν.4914/2022.

Σε εφαρμογή του Τμήματος 3 και των σχετικών Άρθρων του Καν. ΕΕ 2021/2116 ο Οργανισμός Πληρωμών ΟΠΕΚΕΠΕ διατηρεί μηχανογραφικά σχετικά δεδομένα ποινών, προστίμων, αχρεωστήτως ή παρανόμως καταβληθέντων ποσών και παρακολουθεί τις διαδικασίες επιβολής δημοσιονομικής διόρθωσης και ανάκτησης (σε συμμόρφωση και με τα Άρθρα του Τίτλου 4 του Καν. ΕΕ 2021/2116 και ειδικά του Άρθρου 72).

Το σύστημα δημοσιονομικών διορθώσεων και οι διαδικασίες ανάκτησης αχρεωστήτως ή παρανόμως καταβληθέντων ποσών στο πλαίσιο του ΣΣ ΚΑΠ 2023-2027 καθορίζεται από ΚΥΑ σύμφωνα με το άρθρο 63 παρ.19 του ν. 4914/2022.

### Μέτρα πρόληψης και καταπολέμησης της απάτης

#### Περιγραφή Διαδικασίας

Σκοπός είναι η θέσπιση διαδικασιών για την πρόληψη και την καταπολέμηση φαινομένων απάτης με σκοπό την αποφυγή παράτυπης λήψης ενισχύσεων.

Οι έλεγχοι που σχετίζονται με την πρόληψη και καταπολέμηση της απάτης αποτελούν μέρος της διαδρομής ελέγχου των διαδικασιών, διοικητικών, επιτόπιων, εκ των υστέρων και έκτακτων ελέγχων, η οποία τεκμηριώνεται σε κάθε περίπτωση στα αντίστοιχα ερωτηματολόγια (check lists) που συνοδεύουν κάθε είδος ελέγχου ανάλογα με το είδος της παρέμβασης/υπο-παρέμβασης/δράσης.

Οι έλεγχοι αυτοί περιλαμβάνουν:

* **Έλεγχος για τη δημιουργία τεχνητών προϋποθέσεων χρηματοδότησης**
* Διασταύρωση των στοιχείων που δηλώνονται από τις εταιρείες με τα επίσημα οικονομικά στοιχεία του Υπουργείου Οικονομικών (π.χ. Φορολογικές δηλώσεις της εταιρείας και των εταίρων, εκκαθαριστικά σημειώματα εφορίας, ισολογισμοί, μετοχολόγια) για την επαλήθευση της ιδιότητας και της κατηγορίας της μικρομεσαίας επιχείρησης (ΜΜΕ).
* Διασταυρωτικοί μηχανογραφικοί έλεγχοι μέσω του Πληροφοριακού Συστήματος ΟΠΣΚΑΠ και χωρικοί έλεγχοι με τις ηλεκτρονικές βάσεις του ΟΠΕΚΕΠΕ για τον έλεγχο των στοιχείων των δικαιούχων που σχετίζονται με κριτήρια επιλεξιμότητας (π.χ. χρόνος εισόδου αιτούντων νέων γεωργών στη γεωργία, εξέταση στοιχείων αιτούντων παραγωγών για συμμετοχή τους ως μέλη σε ήδη υπάρχουσα Ομάδα Παραγωγών).
* Διασταυρωτικοί μηχανογραφικοί έλεγχοι με το μητρώο αγροτών και αγροτικών εκμεταλλεύσεων του ΥΠΑΑΤ και με τη βάση δεδομένων του Υπουργείου Οικονομικών για τον έλεγχο των δηλωθέντων εισοδημάτων από την ενασχόληση με τη γεωργία.
* **Έλεγχος εύλογου κόστους/ Εντοπισμός τεχνητών μη ανταγωνιστικών τιμών προσφορών**
* Επαλήθευση του εύλογου κόστους μηχανολογικού εξοπλισμού και κτιριακών εργασιών μέσω των βάσεων δεδομένων / τιμών αναφοράς, τόσο κατά το στάδιο της αξιολόγησης όσο και του επιτόπιου ελέγχου
* Ενδελεχής διασταύρωση των διαφορών στις τιμές των προσφορών ανά αντικείμενο δαπάνης – διασφάλιση ότι δεν έχουν κατατεθεί τιμολόγια με τεχνητές διαφορές μεταξύ τους ύψους π.χ. 1-5%
* Έλεγχος της συχνότητας εμφάνισης του ίδιου προμηθευτή ή του ίδιου μελετητή σε ασυνήθιστα μεγάλο αριθμό προτάσεων αιτήσεων ενίσχυσης για ένταξη στο πρόγραμμα είτε της ίδιας πρόσκλησης είτε στο πλαίσιο προσκλήσεων της ίδιας προγραμματικής περιόδου.
* Έλεγχος μέσω διαδικτύου της πραγματικής ύπαρξης συγκεκριμένων μοντέλων για δαπάνες εξοπλισμού
* Έλεγχος ύπαρξης τυπογραφικών λαθών όσον αφορά τη χώρα προέλευσης την επωνυμία ή το μοντέλο του αντικειμένου
* **Έλεγχος διπλής χρηματοδότησης**
* Διασταυρωτικοί μηχανογραφικοί έλεγχοι με το σύστημα πληρωμών του ΟΠΕΚΕΠΕ για τον έλεγχο της λήψης ενισχύσεων για τις ίδιες παρεμβάσεις /υπο-παρεμβάσεις /δράσεις (Μοναδιαίο ΑΦΜ)
* Διασταυρωτικοί μηχανογραφικοί και χωρικοί έλεγχοι με τις ηλεκτρονικές βάσεις του ΟΠΕΚΕΠΕ LPIS & ΟΣΔΕ για την εξασφάλιση μη δήλωσης ίδιων αγροτεμαχίων από άλλο δικαιούχο
* Διασταυρωτικοί έλεγχοι με το ΟΠΣΚΕ του Υπουργείου Ανάπτυξης και το ΟΠΣΚΑΠ για τον έλεγχο ύπαρξης διπλής αίτησης ενίσχυσης για την ίδια επένδυση από άλλο ΕΔΕΤ.
* **Έλεγχος για τον εντοπισμό μεταχειρισμένου εξοπλισμού που έχει υποβληθεί προς χρηματοδότηση**
* Η μεθόδευση για την ανωτέρω απάτη συνήθως περιλαμβάνει την τοποθέτηση στον συγκεκριμένο μηχανολογικό εξοπλισμό πλαστών στοιχείων ταυτοποίησης σχετικά με τον τύπο, το έτος κατασκευής και τον σειριακό αριθμό του εξοπλισμού.
* Η αντιμετώπιση της ανωτέρω απάτης συνίσταται μεταξύ άλλων στον έλεγχο της γνησιότητας για τον εντοπισμό τυχόν παραποιημένων στοιχείων ταυτοποίησης του εξοπλισμού (έτος κατασκευής, τύπος, κατασκευαστής, σειριακός αριθμός), τον έλεγχο των βιβλίων παγίων της επιχείρησης καθώς και της ορθότητας/ γνησιότητας των σχετικών συνοδευτικών παραστατικών (τιμολόγια, δελτία αποστολής, διεθνή φορτωτική). Ο έλεγχος δύναται να συνοδευτεί και από επιτόπια επίσκεψη στην έδρα του προμηθευτή.

### Καταγγελίες, Σύγκρουση συμφερόντων

#### Περιγραφή Διαδικασίας

**Καταγγελίες**

Η διαδικασία των καταγγελιών αποτελεί μέσο για την προστασία των οικονομικών συμφερόντων της Ένωσης καθώς και για την αποτελεσματικότητα και αποδοτικότητα των πόρων του ΣΣ ΚΑΠ.

Ενδεικτικά οι περιπτώσεις καταγγελιών μπορεί να περιλαμβάνουν:

* πράξεις που ενέχουν στοιχεία βαρείας αμέλειας, υποψία απάτης ή διαφθοράς κατά την εφαρμογή του ΣΣ ΚΑΠ
* παραβιάσεις του ισχύοντος θεσμικού και κανονιστικού διαχειριστικού πλαισίου κατά την εφαρμογή του ΣΣ ΚΑΠ
* πράξεις που πλήττουν τα οικονομικά συμφέροντα της Ένωσης
* πράξεις που αφορούν παράβαση των αρχών που προβλέπονται στην Πολιτική Αποφυγής Σύγκρουσης Συμφερόντων, κατά την εφαρμογή του ΣΣ ΚΑΠ
* σοβαρές παραβάσεις διαδικασιών κατά την εφαρμογή του ΣΣ ΚΑΠ
* σοβαρές διαχειριστικές παρατυπίες στο πλαίσιο του ΣΣ ΚΑΠ
* παραβάσεις των διαδικασιών καταπολέμησης της νομιμοποίησης εσόδων από παράνομες δραστηριότητες

Οι καταγγελίες διαβιβάζονται είτε μέσω της Εθνικής Αρχής Διαφάνειας είτε απευθείας στην ΕΥΔ ΣΣ ΚΑΠ και στη συνέχεια διερευνώνται από την αρμόδια Μονάδα της ΕΥΔ ΣΣ ΚΑΠ. Η διερεύνηση αυτή μπορεί να γίνει είτε διοικητικά είτε επιτόπια με διενέργεια έκτακτου ελέγχου ανάλογα με τη φύση της καταγγελίας. Σε περίπτωση που δεν διαπιστώνεται σφάλμα συνδεόμενο με τη διαχείριση, η Μονάδα της ΕΥΔ ΣΣ ΚΑΠ έχει τη δυνατότητα να αναθέσει στον αρμόδιο για την υλοποίηση ΕΦ την περαιτέρω εξέταση της καταγγελίας. Επίσης η αρμόδια Μονάδα της ΕΥΔ ΣΣ ΚΑΠ έχει τη δυνατότητα διαβίβασης της καταγγελίας για τη διενέργεια έκτακτου ελέγχου σε άλλα ελεγκτικά όργανα των παρεμβάσεων του ΣΣ ΚΑΠ, εφόσον με αυτόν τον τρόπο διασφαλίζεται η άμεση και προσήκουσα διεξαγωγή του ελέγχου. Σε περίπτωση που εντοπιστεί παρατυπία εφαρμόζεται το σύστημα δημοσιονομικών διορθώσεων και οι διαδικασίες ανάκτησης αχρεωστήτως ή παρανόμως καταβληθέντων ποσών.

### Σύγκρουση συμφερόντων

Η ΕΥΔ ΣΣ ΚΑΠ, ο ΟΠΕΚΕΠΕ και οι ΕΦ λαμβάνουν τα κατάλληλα μέτρα για: α) την αποτελεσματική πρόληψη, β) τον εντοπισμό και γ) την επανόρθωση συγκρούσεων συμφερόντων που προκύπτουν κατά τη διεξαγωγή όλων των διαδικασιών τους.

Επίσης τα στελέχη των ανωτέρω υπηρεσιών /φορέων οφείλουν να παρέχουν εγγυήσεις αμερόληπτης κρίσης κατά την άσκηση των αρμοδιοτήτων τους και να εξαιρούνται από τον χειρισμό υποθέσεων που ενδέχεται να υπάρχει υπόνοια σύγκρουσης συμφερόντων.

### Διαδικασία κοινοποίησης παρατυπιών στην OLAF

#### Περιγραφή Διαδικασίας

Σκοπός της διαδικασίας είναι η κοινοποίηση στην Επιτροπή – Ευρωπαϊκή Υπηρεσία Καταπολέμησης της Απάτης (OLAF) των παρατυπιών με την έννοια του άρθ. 2 του κατ’ εξουσιοδότηση Καν. (ΕΕ) 2015/1971.

Η κοινοποίηση εφαρμόζεται για κάθε παρατυπία που αποτέλεσε αντικείμενο μιας πρώτης διοικητικής ή δικαστικής διαπιστώσεως και οδηγεί σε δημοσιονομική διόρθωση κοινοτικής συνδρομής μεγαλύτερης των 10.000 ευρώ (άρθ. 3 του κατ’ εξουσιοδότηση Καν. (ΕΕ) 2015/1971).

Η Δ/νση Νομοθετικής Πρωτοβουλίας και Διαχείρισης Παραβάσεων του Υπουργείου Αγροτικής Ανάπτυξης και Τροφίμων είναι ο αρμόδιος φορέας για την ανακοίνωση με ηλεκτρονικό τρόπο στην Επιτροπή (OLAF) – σύμφωνα με τους Ενωσιακούς Κανονισμούς - των παρατυπιών που εντοπίστηκαν από τα ελεγκτικά όργανα κατά την διεξαγωγή των ελέγχων. Για τον σκοπό αυτό, ζητά από τον Οργανισμό Πληρωμών (ΟΠΕΚΕΠΕ) την διαβίβαση των στοιχείων που απαιτούνται από την OLAF.

# Χρηματοδοτικά μέσα

Στο πλαίσιο του ΣΣ ΚΑΠ δύναται να χρηματοδοτούνται πράξεις που αφορούν σε χρηματοδοτική συνεισφορά σε υφιστάμενα ή νέα χρηματοδοτικά μέσα, τα οποία έχουν συσταθεί ή συστήνονται σε εθνικό, περιφερειακό, διακρατικό ή διασυνοριακό επίπεδο.

Οι όροι και οι προϋποθέσεις της συνεισφοράς του ΣΣ ΚΑΠ σε χρηματοδοτικό μέσο καθορίζονται σε συμφωνία χρηματοδότησης, όπως προβλέπεται στο άρθρο 59 του Καν. 2021/1060, μεταξύ της Διαχειριστικής Αρχής και του φορέα υλοποίησης ενός ταμείου χαρτοφυλακίου, ή του φορέα υλοποίησης ενός ειδικού ταμείου, αν δεν προβλέπεται ταμείο χαρτοφυλακίου.

Η συμφωνία χρηματοδότησης περιλαμβάνει, κατ’ ελάχιστον, όλα τα στοιχεία που περιλαμβάνονται στο Παράρτημα Χ του Καν. 2021/1060 και δύναται να συνομολογούνται, κατά παρέκκλιση των κείμενων διατάξεων, όροι σχετικά με το εφαρμοστέο δίκαιο, τον τρόπο επίλυσης των διαφορών, συμπεριλαμβανομένης και της ρήτρας διαιτησίας, καθώς και ζητήματα που αφορούν στην εκτέλεση των σχετικών αποφάσεων.

**Παραπομπές σε κανονιστικές διατάξεις**

|  |  |
| --- | --- |
| Κανονισμός | Σχετικά άρθρα ή ενότητες |
| Κανονισμός (ΕΕ) αριθ. 2021/1060 (Κανονισμός κοινών διατάξεων)  | Άρθρο 58 — Χρηματοδοτικά μέσα Άρθρο 59 — Υλοποίηση των χρηματοδοτικών μέσων Άρθρο 60 — Τόκοι και άλλα έσοδα που δημιουργούνται από την στήριξη που παρέχουν τα Ταμεία σε χρηματοδοτικά μέσα Άρθρο 61 – Διαφοροποιημένη μεταχείριση επενδυτών Άρθρο 62 – Επαναχρησιμοποίηση πόρων που αποδίδονται στην στήριξη από τα Ταμεία.  |
|  Κανονισμός (ΕΕ) αριθ. 2021/2115 (Θέσπιση κανόνων για ΣΣ ΚΑΠ) | Άρθρο 73 — ΕπενδύσειςΆρθρο 74 — Επενδύσεις στην άρδευση Άρθρο 75 — Εγκατάσταση γεωργών νεαρής ηλικίας, και νέων γεωργών και εκκίνηση αγροτικών επιχειρήσεων, παράγραφος 4 Άρθρο 76 — Εργαλεία διαχείρισης κίνδυνου, παράγραφος 5Άρθρο 79 — Επιλογή πράξεων, παράγραφος 3Άρθρο 80 — Ειδικοί κανόνες για τα χρηματοδοτικά μέσα Άρθρο 90 — Συνεισφορά του ΕΓΤΑΑΆρθρο 91 — Ποσοστά συνεισφοράς του ΕΓΤΑΑΆρθρο 145 — Κρατικές ενισχύσεις  |
| Κανονισμός (ΕΕ) αριθ. 2021/2116 | Άρθρο 32 — Ενδιάμεσες πληρωμές, παράγραφοι 3,4 και 5Άρθρο 57 — Ειδικές διατάξεις για το ΕΓΤΑΑΆρθρο 60 — Κανόνες σχετικά με τους ελέγχους που πρέπει να διεξάγονται, παράγραφος 2 |

### Διαχείρισης Χρηματοδοτικών Μέσων

#### Σκοπός

Η ΕΥΔ ΣΣ ΚΑΠ ή/και ο ΕΦ στον οποίο ανατίθενται καθήκοντα, χρησιμοποιεί χρηματοδοτικά μέσα (ΧΜ) ως εργαλεία για την επίτευξη των στόχων του ΣΣ ΚΑΠ. Για τους σκοπούς αυτούς αναθέτει καθήκοντα εφαρμογής σε φορείς σύμφωνα με το άρθρο 59 παρ. 3 του Καν. 2021/1060 το οποίο προβλέπει διάφορα είδη οντοτήτων στις οποίες μπορούν να ανατεθούν καθήκοντα εφαρμογής χρηματοδοτικών μέσων. Τα ΧΜ μπορούν να εφαρμοστούν μέσω δομής με ή χωρίς ταμείο χαρτοφυλακίου. Σε περίπτωση που τα ΧΜ εφαρμόζονται μέσω δομής που περιλαμβάνει ταμείο χαρτοφυλακίου, επιλέγονται δύο επίπεδα φορέων:

* του φορέα εφαρμογής του ταμείου χαρτοφυλακίου και
* των φορέων εφαρμογής των ΧΜ, δηλαδή των ενδιάμεσων χρηματοδοτικών οργανισμών (ΕΧΟ)

#### Προ-απαιτούμενες ενέργειες

Η ΕΥΔ ΣΣ ΚΑΠ ή/και ο ΕΦ στον οποίον ανατίθενται καθήκοντα, προκειμένου να εκδώσει πρόκληση για υποβολή αιτήσεων χρηματοδότησης, θα πρέπει να έχει ολοκληρώσει μια σειρά ενεργειών όπως:

* την εκ των προτέρων αξιολόγηση που αναφέρεται στο άρθρο 58, παράγραφος 3 του Καν. 2021/1060, η οποία περιλαμβάνει τουλάχιστον τα εξής στοιχεία:
* το προτεινόμενο ποσό συνεισφοράς προγράμματος σε χρηματοδοτικό μέσο και το εκτιμώμενο αποτέλεσμα μόχλευσης, συνοδευόμενα από σύντομη αιτιολόγηση,
* τα προτεινόμενα χρηματοδοτικά προϊόντα που πρόκειται να προσφερθούν, συμπεριλαμβανομένης της πιθανής ανάγκης για διαφοροποιημένη μεταχείριση επενδυτών,
* την προτεινόμενη ομάδα στόχο τελικών αποδεκτών,
* την αναμενομένη συμβολή του χρηματοδοτικού μέσου στην επίτευξη των ειδικών στόχων.
* Τα συνοπτικά πορίσματα και συμπεράσματα της εκ των προτέρων αξιολόγησης σε σχέση με ΧΜ δημοσιεύονται από την αναθέτουσα αρχή του έργου εκπόνησης της εκ των προτέρων αξιολόγησης εντός τριών μηνών από την ημερομηνία περάτωσής της. Η εκ των προτέρων αξιολόγηση υποβάλλεται από τη ΕΥΔ ΣΣ ΚΑΠ στην επιτροπή παρακολούθησης του ΣΣ ΚΑΠ για ενημερωτικούς σκοπούς.
* Τον καθορισμό μεθοδολογίας και κριτηρίων επιλογής των πράξεων, λαμβάνοντας υπόψη τις ειδικότερες απαιτήσεις των προκηρυσσόμενων πράξεων και την εισήγησή τους στον αρμόδιο Γενικό Γραμματέα που προΐσταται της ΕΥΔ ΣΣ ΚΑΠ.
* Τον καθορισμό του είδους της διαδικασίας που θα ακολουθηθεί για την ανάθεση καθηκόντων εφαρμογής του ταμείου χαρτοφυλακίου σε φορέα

#### Περιγραφή Διαδικασίας

##### Έκδοση πρόσκλησης

Η ΕΥΔ ΣΣ ΚΑΠ ή/και ο ΕΦ στον οποίο ανατίθενται καθήκοντα προβαίνει στην κατάρτιση της πρόσκλησης για την υποβολή αιτήσεων για χρηματοδότηση πράξεων ΧΜ στο πλαίσιο του Επιχειρησιακού Προγράμματος. Η ΕΥΔ ΣΣ ΚΑΠ ή/και ο ΕΦ στον οποίον ανατίθενται καθήκοντα, αποστέλλει στην Ειδική Υπηρεσία Κρατικών Ενισχύσεων και Χρηματοδοτικών Εργαλείων σχέδιο της πρόσκλησης, η οποία το εξετάζει ως προς τη συμμόρφωσή του με τους κανόνες περί κρατικών ενισχύσεων. Το περιεχόμενο της πρόσκλησης περιλαμβάνει όλα απαραίτητα στοιχεία ενημέρωσης των δυνητικών δικαιούχων σχετικά με τις δυνατότητες και τους όρους χρηματοδότησης πράξεων. Ενδεικτικά αναφέρονται:

* ο φορέας ή οι φορείς στους οποίους απευθύνεται η πρόσκληση,
* η δημιουργία του Ταμείου Χαρτοφυλακίου,
* το ύψος της συγχρηματοδοτούμενης δημόσιας δαπάνης που διατίθεται στη συγκεκριμένη πρόσκληση,
* η παρακολούθηση τιμών δεικτών για τις ανάγκες του ΣΣ ΚΑΠ,
* οι δυνατότητες και τους όρους χρηματοδότησης πράξεων στο πλαίσιο της συγκεκριμένης πρόσκλησης (έναρξη επιλεξιμότητας δαπανών, κ.λπ.),
* η διαδικασία υποβολής των αιτήσεων χρηματοδότησης και τις σχετικές προθεσμίες,
* η διαδικασία επιλογής των ΕΧΟ μέσω ανοιχτής, διάφανους , αναλογικής και διαδικασίας σύμφωνα με και ένταξης πράξεων (μεθοδολογία αξιολόγησης των προτάσεων, κριτήρια επιλογής, κ.λπ.),
* οι υποχρεώσεις των δικαιούχων, συμπεριλαμβανομένης της ευθύνης τους για την ενημέρωση του κοινού σχετικά με το σκοπό της πράξης και τη στήριξή της από τα Ταμεία.

Η Πρόσκληση Υποβολής Προτάσεων εγκρίνεται από τον αρμόδιο Γενικό Γραμματέα που προΐσταται της ΕΥΔ ΣΣ ΚΑΠ ή/και του ΕΦ στον οποίο ανατίθενται καθήκοντα και αναρτάται στο Πρόγραμμα «Διαύγεια».

##### Δημοσιοποίηση πρόσκλησης

Με την έκδοση της πρόσκλησης, η ΕΥΔ ΣΣ ΚΑΠ ή/και ο ΕΦ στον οποίον ανατίθενται καθήκοντα, προβαίνει την δημοσίευσή της και στην περίπτωση που η πρόσκληση απευθύνεται σε έναν δικαιούχο, τότε αποστέλλεται στο δικαιούχο και δημοσιεύεται στην ιστοσελίδα του ΣΣ ΚΑΠ.

Ο υποψήφιος δικαιούχος υποβάλλει ηλεκτρονικά την αίτηση στήριξής του, μέσω Ολοκληρωμένου Πληροφοριακού Συστήματος Κοινής Αγροτικής Πολιτικής (ΟΠΣ ΚΑΠ).

Μετά την ολοκλήρωση της αξιολόγησης και εφόσον η αίτηση επιλεχθεί προς στήριξη, εκδίδεται από την ΕΥΔ ΣΣ ΚΑΠ ή/και στου ΕΦ στον οποίον ανατίθενται καθήκοντα Απόφαση Ένταξης Πράξεων με τελικό διατάκτη τον γενικό γραμματέα που προΐσταται της ΕΥΔ ΣΣ ΚΑΠ ή/και του ΕΦ στον οποίον ανατίθενται καθήκοντα, η οποία περιλαμβάνει κατ’ ελάχιστον τον κωδικό ΟΠΣ ΚΑΠ και τα βασικά στοιχεία των αντίστοιχων πράξεων (π.χ. τίτλος και προϋπολογισμός πράξης, αν δεν αναφέρονται προσωπικά στοιχεία του δικαιούχου κ.λπ.) τις υποχρεώσεις των δικαιούχων, τη διαδικασία χορήγησης της ενίσχυσης, ελέγχους και κυρώσεις.

Η Απόφαση Ένταξης Πράξεων, με ευθύνη της ΕΥΔ ΣΣ ΚΑΠ η του ΕΦ στον οποίο ανατίθενται τα καθήκοντα, αναρτάται στο πρόγραμμα «ΔΙΑΥΓΕΙΑ» και δημοσιεύεται στην ιστοσελίδα του ΣΣ ΚΑΠ.

##### Υλοποίηση

Η παρακολούθηση της προόδου υλοποίησης από την ΕΥΔ ΣΣ ΚΑΠ ή/και από τον ΕΦ στον οποίο έχουν ανατεθεί καθήκοντα, γίνεται μέσω του δικαιούχου (φορέα εφαρμογής /διαχειριστή του ταμείου χαρτοφυλακίου) ως εξής: Ο δικαιούχος (φορέα εφαρμογής /διαχειριστή του ταμείου χαρτοφυλακίου) υποβάλλει στην ΕΥΔ ΣΣ ΚΑΠ και κοινοποιεί στην Επενδυτική Επιτροπή, εκθέσεις προόδου, ενδιάμεσες μηνιαίες ή τριμηνιαίες αναφορές προόδου η συχνότητα υποβολής των οποίων καθορίζεται στην υπογραφείσα Συμφωνία Χρηματοδότησης.Οι εκθέσεις και οι αναφορές βασίζονται στα δεδομένα που λαμβάνει ο δικαιούχος από τους ΕΧΟ μέσω της υποβολής σχετικών εκθέσεων από αυτούς.

Βάσει των πληροφοριών και στοιχείων που περιλαμβάνονται στις εκθέσεις προόδου, καθώς και στις περιοδικές αναφορές, η ΕΥΔ ΣΣ ΚΑΠ ή/και ο ΕΦ στον οποίον ανατίθενται καθήκοντα, παρακολουθεί την πορεία εφαρμογής του ΧΜ, προκειμένου να επιβεβαιώσει την εφαρμογή του προγραμματισμού του Ταμείου Χαρτοφυλακίου, να αξιολογήσει ενδεχόμενες αποκλίσεις και να διαμορφώσει προτάσεις διορθωτικών ή/και προληπτικών ενεργειών, με στόχο την αποτελεσματικότερη διαχείριση και υλοποίηση του ΣΣ ΚΑΠ και την επίτευξη των στόχων του.

Ο ετήσιος προϋπολογισμός των δαπανών και αμοιβών διαχείρισης του Ταμείου εγκρίνεται σύμφωνα με τα προβλεπόμενα στη συμφωνία χρηματοδότησης. Ο δικαιούχος (φορέα εφαρμογής /διαχειριστής του ταμείου χαρτοφυλακίου) με την σειρά του παρακολουθεί την πρόοδο υλοποίησης της πράξης μέσω των ΕΧΟ μέσω των Αναφορών Προόδου που υποβάλλουν σε αυτόν σε τακτά διαστήματα όπως αυτές προσδιορίζονται στις αντίστοιχες συμφωνίες χρηματοδότησης. Οι αναφορές προόδου περιέχουν τουλάχιστον τα στοιχεία του Παραρτήματος Χ του 2021/1060.

Όσο αφορά στη διατήρηση των δικαιολογητικών εγγράφων ο δικαιούχος (φορέας εφαρμογής/διαχειριστής του ταμείου χαρτοφυλακίου) των ΧΜ οφείλει να τηρεί όλα τα δικαιολογητικά έγγραφα σχετικά με τις δαπάνες που αφορούν στα ΧΜ**.** Οι τελικοί αποδέκτες θα διατηρήσουν τα αρχεία της επένδυσης ή άλλης οικονομικής ενίσχυσης που χορηγήθηκε από το ΧΜ για όσο προσδιορίζουν οι σχετικοί Κανονισμοί βάσει των οποίων δόθηκε η ενίσχυση.

Η παρακολούθηση των τελικών αποδεκτών γίνεται από τους ΕΧΟ, σύμφωνα με τους εσωτερικούς τους κανόνες και διαδικασίες, και ιδίως στις περιπτώσεις που υπάρχει υποψία για δόλια συμπεριφορά, διενεργούν ελέγχους σε επίπεδο τελικών αποδεκτών και ενημερώνουν σχετικά τον φορέα εφαρμογής του ΧΜ και τη ΔΑ ή τον φορέα που έχει ανατεθεί η αρμοδιότητα.

##### Αίτηση πληρωμής

Η υποβολή των αιτήσεων πληρωμής πραγματοποιείται μέσω ΟΠΣ ΚΑΠ από τον δικαιούχο/ διαχειριστή του ταμείου. Μετά την ηλεκτρονική υποβολή ο δικαιούχος αποστέλλει στον Οργανισμό Πληρωμών αίτημα πληρωμής όπως αυτό προβλέπεται στην Συμφωνία Χρηματοδότησης καθώς και τυχόν δικαιολογητικά που δεν υποβάλλονται ηλεκτρονικά και προβλέπονται στην συμφωνία.

Ο Οργανισμός Πληρωμών μετά τη λήψη του φακέλου πληρωμής, πραγματοποιεί έλεγχο σε ότι αφορά προϋποθέσεις χορήγησης ενίσχυσης σύμφωνα με εθνικές και ενωσιακές διατάξεις και τα οριζόμενα στην απόφαση ένταξης και στην συμφωνία χρηματοδότησης και ενημερώνει τον δικαιούχο/διαχειριστή του ταμείου για τυχόν ελλείψεις απαραίτητων δικαιολογητικών. Ο Οργανισμός Πληρωμών αναγνωρίζει και εκκαθαρίζει την δαπάνη σύμφωνα με τα αποτελέσματα του ελέγχου επιλεξιμότητας του αιτήματος πληρωμής.

##### Διενέργεια ελέγχων

Όσον αφορά δαπάνες που προκύπτουν βάσει του άρθρου 64στοιχείο α) του κανονισμού (ΕΕ) αριθ. 1060/2021 (επιχορηγήσεις υπό τη μορφή επιτοκίου ή επιδότησης προμηθειών εγγύησης), οι διοικητικοί έλεγχοι και οι επιτόπιοι έλεγχοι διενεργούνται με σημείο αναφοράς τον δικαιούχο και ανάλογα με την υλοποίηση της σχετικής ενέργειας.

Η ΕΥΔ ΣΣ ΚΑΠ ή/και ο ΕΦ στον οποίο ανατίθενται καθήκοντα διασφαλίζει, με διοικητικούς ελέγχους και, αν είναι αναγκαίο, με επιτόπιες επισκέψεις στους ενδιάμεσους χρηματοπιστωτικούς οργανισμούς και στον δικαιούχο, ότι οι πληρωμές που διενεργούνται στους ενδιάμεσους χρηματοπιστωτικούς οργανισμούς είναι σύμφωνες με το δίκαιο της Ένωσης και με τη συμφωνία που έχει συναφθεί μεταξύ της αρμόδιας αρχής και του ενδιάμεσου χρηματοπιστωτικού οργανισμού.

#### Καταχωρίσεις στο ΟΠΣ ΚΑΠ

Με ευθύνη της ΕΥΔ ΣΣ ΚΑΠ ή/και του ΕΦ στον οποίο ανατίθενται καθήκοντα, τα στοιχεία της πρόσκλησης καταχωρίζονται στο ΟΠΣ ΚΑΠ. Με κατάλληλη υπηρεσία διαδικτύου, που παρέχεται από το ΟΠΣ ΚΑΠ, τα στοιχεία της πρόσκλησης μεταφέρονται στο Ολοκληρωμένο Πληροφοριακό Σύστημα Κρατικών Ενισχύσεων (ΟΠΣΚΕ) ή σε άλλο κατάλληλο πληροφοριακό σύστημα, ώστε να χρησιμοποιηθούν για την ανάπτυξη της διεπαφής που θα επιτρέπει την ηλεκτρονική υποβολή αιτήσεων στήριξης.

Στην συνέχεια εκδίδεται Απόφαση Σύστασης του Ταμείου Χαρτοφυλακίου με την οποία ανατίθενται καθήκοντα εφαρμογής ταμείου χαρτοφυλακίου στον συγκεκριμένο φορέα σύμφωνα με το άρθρο 51 του Ν.4314/2014, είναι κοινή απόφαση του Υπουργού Οικονομίας & Ανάπτυξης και του εκάστοτε αρμόδιου Υπουργού. Στην Απόφαση Σύστασης του Ταμείου χαρτοφυλακίου αναφέρονται αναλυτικά, οι στόχοι, οι πόροι του Ταμείου, αρμοδιότητες και τα καθήκοντα της Επενδυτικής Επιτροπής, της ΕΥΔ ΣΣ ΚΑΠ ή/και του ΕΦ στον οποίον ανατίθενται καθήκοντα και του δικαιούχου (φορέα υλοποίησης / διαχειριστή του ταμείου).

Σύμφωνα με το άρθρο 59, παρ. 5 του 2021/1060, οι όροι και οι προϋποθέσεις των συνεισφορών από το ΣΣ ΚΑΠ καθορίζονται σε συμφωνία χρηματοδότησης μεταξύ των δεόντως εξουσιοδοτημένων εκπροσώπων της ΕΥΔ ΣΣ ΚΑΠ ή/και του ΕΦ στον οποίο ανατίθενται καθήκοντα και του φορέα που εφαρμόζει το ταμείο χαρτοφυλακίου. Η συμφωνία χρηματοδότησης περιέχει τουλάχιστον τα στοιχεία του Παραρτήματος Χ του Καν. 2021/1060.

Σύμφωνα με το άρθρο 59, παρ. 4 του 2021/1060 ο φορέας που επιλέχτηκε από την ΕΥΔ Σ ΚΑΠ ή από τον ΕΦ στον οποίο ανατίθενται καθήκοντα και υλοποιεί ταμείο χαρτοφυλακίου μπορεί περαιτέρω να επιλέξει άλλους φορείς εφαρμογής των ΧΜ ο οποίοι αναφέρονται ως οι ενδιάμεσοι χρηματοδοτικοί οργανισμοί (ΕΧΟ). Η επιλογή των ΕΧΟ γίνεται ως εξής :

Ο δικαιούχος προετοιμάζει προσκλήσεις εκδήλωσης ενδιαφέροντος για την επιλογή των ΕΧΟ και τις αποστέλλει στην ΕΥΔ ΣΣ ΚΑΠ ή/και στον ΕΦ στον οποίο έχουν ανατεθεί καθήκοντα για τη σύμφωνη γνώμη της υποβάλλοντας σε αυτή όποιο επιπλέον σχετικό έγγραφο ζητηθεί. ΕΥΔ ΣΣ ΚΑΠ ή/και ο ΕΦ στον οποίο έχουν ανατεθεί καθήκοντα, προκειμένου να δώσει τη σύμφωνη γνώμη του για την πρόσκληση εκδήλωσης ενδιαφέροντος (η οποία περιλαμβάνει και τα κριτήρια επιλογής των ΕΧΟ) θα συνεργάζεται με την Ειδική Υπηρεσία Κρατικών Ενισχύσεων και Χρηματοδοτικών Εργαλείων, η οποία εξετάζει την πρόσκληση ως προς τη συμμόρφωσή της με τους κανόνες περί κρατικών ενισχύσεων.

Η τελική έγκριση της πρόσκλησης εκδήλωσης ενδιαφέροντος (μαζί με τα κριτήρια επιλογής των ΕΧΟ) δίνεται από την Επενδυτική Επιτροπή, σύμφωνα με τα προβλεπόμενα στη Συμφωνία Χρηματοδότησης. Η πρόσκληση αναρτάται στη «Διαύγεια», όπως κατά περίπτωση απαιτείται.

Η απόφαση για την επιλογή των ΕΧΟ που πληρούν τα κριτήρια της πρόσκλησης λαμβάνεται από την Επενδυτική Επιτροπή ή τον δικαιούχο ή άλλο όργανο, σύμφωνα με τα προβλεπόμενα στη Συμφωνία Χρηματοδότησης. Στην περίπτωση που η απόφαση για την επιλογή των ΕΧΟ λαμβάνεται από την Επενδυτική Επιτροπή, ο δικαιούχος εισηγείται προς αυτή την έγκριση του πίνακα επιλογής με τους ΕΧΟ, οι οποίοι, με βάση τη διενεργηθείσα αξιολόγηση, θα κληθούν να συνάψουν Επιχειρησιακή Συμφωνία με τον δικαιούχο για την υλοποίηση των ΧΜ.

Κατόπιν της επιλογής των ΕΧΟ συνάπτονται μεταξύ αυτών και του φορέα υλοποίησης Επιχειρησιακές Συμφωνίες στις οποίες καθορίζονται οι οροί και προϋποθέσεις των συνεισφορών του ΣΣ ΚΑΠ προς το ΧΜ. Οι Επιχειρησιακές Συμφωνίες περιέχουν τουλάχιστον τα στοιχεία που ορίζονται στο Παράρτημα Χ του 2021/1060. Επιπλέον η επιχειρησιακή συμφωνία θα πρέπει να περιέχει διατάξεις για την ενημέρωση των τελικών αποδεκτών (πλάνο δημοσιότητας).

Η Επιχειρησιακή Συμφωνία εγκρίνεται, σύμφωνα με τα οριζόμενα στην εκάστοτε Συμφωνία Χρηματοδότησης και την απόφαση σύστασης του ταμείου χαρτοφυλακίου, και ξεκινούν οι προβλεπόμενες διαδικασίες υπογραφής των Επιχειρησιακών Συμφωνιών μεταξύ κάθε ΕΧΟ και του δικαιούχου.